Meryem Cennet Çal

Merjem Dženet Čal (Meryem Cennet Çal, g. 2000 m. liepos 12 d.) – futbolininkė, Turkijos rinktinės saugė, puolėja. Turi dvigubą Vokietijos ir Turkijos pilietybę. Gimė Vokietijoje, atstovavo šios šalies WU-19 rinktinei. Rungtyniavo Vokietijos, Šveicarijos klubuose, o vėlesniais metais persikėlė į Turkiją. Pakviesta atstovauti Turkijos nacionalinei rinktinei.

 Karjera 
Karjerą pradėjo gimtinėje, Vokietijoje. 2016–2018 m. atstovavo VfL Sindelfingen, 2016–2017 ir 2017–2018 m. sezonuose klubas rungtyniavo 2. Frauen-Bundesliga. Sužaidė trisdešimt vienerias lygos rungtynes.

2018–2021 m. priklausė TSG 1899 Hoffenheim. Klubas rungtyniavo Frauen-Bundesliga.

2022 m. sausio mėn. išvyko į Šveicariją, kur žaidė BSC YB Frauen. Klubas rungtyniavo Šveicarijos moterų Superlygoje.

2022 m. birželio mėn. perėjo į Fenerbahçe SK (Turkija).Ailemize hoş geldin Meryem Cennet Çal Klubas rungtyniavo moterų Superlygoje.

 Rinktinės 
2017 ir 2018 m. kviesta į Vokietijos WU-19 rinktinę. Sužaidė trejas rungtynes, o 2018 m. spalio 2 d. pasižymėjo pelnydama įvartį rungtynėse prieš Kosovą.2018-10-02 Vokietija 6-0 Kosovas Vokietės sutriuškino Kosovo atstoves rezultatu 6:0. Merjem Čal pelnė paskutinį, šeštąjį, įvartį.

Nuo 2023 m. atstovavo Turkijos nacionalinei rinktinei. Debiutavo 2023 m. liepos 14 d. draugiškose rungtynėse prieš Estijos rinktinę.2023-07-14 ESTIJA 0-3 TURKIJA

2023 m. gruodžio 1 d. UEFA moterų Tautų lygos turnyro rungtynėse prieš Lietuvą pasižymėjo įvarčiu ir svariai prisidėjo prie Turkijos pergalės rezultatu 4:0.sportas.lt naujienos: Lietuva 0-4 TurkijaMoterų rinktinė Tautų lygoje neprilygo Turkijai2023-12-01 rungtynės pagal Soccerway Merjem Čal pelnė pirmąjį rungtynių įvartį.

 Pasiekimai 

 Išnašos 

 Nuorodos 
 TFF svetainė
 SOCCERDONNA
 [ Globalsportsarchive]

Cal